Nikola Milutinov

Nikola Milutinovas (; g. 1994 m. sausio 13 d.) – Serbijos krepšininkas, rungtyniaujantis vidurio puolėjo pozicijoje.

 Karjera 

 Vršaco Hemofarm 
2011 m. Milutinovas pradėjo profesionalo karjerą su Serbijos klubu „Hemofarm“.

 Belgrado Partizan (2012–2015) 
2012 m. birželį Milutinovas pasirašė ketverių metų kontraktą su Belgrado „Partizan“http://www.vesti-online.com/Sport/Kosarka/234207/Milutinov-pojacao-Partizan-odlazi-pola-ekipe. Pirmajame sezone laimėjo Adrijos krepšinio lygą ir Serbijos krepšinio lygą. Antrajame sezone antrą kartą laimėjo Serbijos krepšinio lygą, kai jo komanda nugalėjo Belgrado „Crvena Zvezda“.http://www.b92.net/sport/kosarka/vesti.php?yyyy=2014&mm=06&dd=21&nav_id=865626

2014–2015 m. sezone Milutinovo vaidmuo komandoje padidėjo, kai komandą paliko žaidėjai Žofri Lovernas ir Dejanas Musli. Lapkričio 15 d. rungtynėse prieš Sofijos „Levski“ įmetė 21 tašką bei atkovojo 10 kamuolių.https://web.archive.org/web/20141119204651/http://www.abaliga.com/game/52/Levski_Sofija-Partizan_NIS#statistic_FullStatistic Per 28 rungtynes, sužaistas Adrijos krepšinio lygoje, Milutinovas vidutiniškai rinko po 9,8 taško ir 7,6 atkovotus kamuolius.

 Pirėjo Olympiakos (2015–2020) 
2015 m. liepą Milutinovas pasirašė trejų metų stutartį su Pirėjo „Olympiakos“.http://www.euroleague.net/news/i/6879ewvwfapbo6wb Su Olympiakos laimėjo Graikijos krepšinio lygą. 2017 m. pelnė labiausiai patobulėjusio krepšininko apdovanojimą.

2017 m. spalį pratęsė kontraktą su „Olympiakos“ dar trims sezonams.https://www.eurohoops.net/en/euroleague/529258/olympiacos-extended-milutinov-three-years/ 2017–2018 m. sezone „Olympiakos“ 3–1 pralaimėjo Kauno „Žalgiriui“ atkrintamosiose. Milutinovas Eurolygoje rinko vidutiniškai po 8,8 taško ir 5,7 atkovotus kamuolius.

2018–2019 m. sezone Milutinovas Eurolygoje rinko po 11,7 taško atkovojo 7,9 kamuolio su 66,3 % pataikymu.

 Maskvos CSKA (2020–2023) 
2020 m. birželį Milutinovas pasirašė trejų metų kontraktą su Maskvos „CSKA“.https://www.euroleague.net/news/i/amtsvw8hbtwrontu/cska-signs-center-milutinov-through-2023 2020 m. gruodį Milutinovas pasiekė Eurolygos atkovotų kamuolių puolime rekordą, kai užfiksavo 16 atkovotų kamuolių prieš Milano „Olimpia“.https://www.euroleague.net/news/i/b7uqkxpyw5nqgxc3/milutinov-smashes-offensive-rebounding-record 2023 m. gegužės 30 d. Milutinovas, pasibaigus kontraktui paliko Maskvos CSKA.

 Pirėjo Olympiakos (2023–) 
2023 m. birželį Milutinovas grįžo į Pirėjo „Olympiakos“ ir pasirašė 3,6 milijono vertės kontraktą.

 Pasiekimai 
 Graikijos krepšinio lyga: 2016, 2025 m.
 Graikijos krepšinio taurė: 2024 m.
 Graikijos krepšinio supertaurė: 2023, 2024 m.
 VTB lyga: 2021 m.
 VTB lygos supertaurė: 2021 m.
 Adrijos lyga: 2013 m.
 Serbijos krepšinio lyga: 2013, 2014 m.
 Vasaros olimpinės žaidynės:  bronza – 2024 m.
 Pasaulio krepšinio čempionatas:  sidabras – 2023 m.
 FIBA U-19 pasaulio čempionatas: sidabras – 2013 m.
 VTB lygos MVP: 2023 m.

 Šaltiniai 

Kategorija:Serbijos krepšininkai
Kategorija:Serbijos olimpiečiai